雄蚕蛾(专入命门。)即二蚕所出之雄者也。味咸性温。其性最淫。出茧便媾。诸书皆载能起阴痿。益精强志。敏于生育。交接不倦。并敷诸疮灭瘢。止尿血。暖肾。盖取其性淫助阳。咸温入肾之功耳。是以千金方治丈夫阴痿不起用此。一夜每服一丸。(以蚕蛾二升去翅足。微火灼黄为末。蜜丸如梧桐子大。酒下。)以菖蒲止之。但此止为阳痿求嗣而见。若使阴虚火盛而用此为淫戏之术。则阴愈竭而火益盛。欲不速毙。其可得乎?故古补方多不具载。恐人借此以为斫丧之具也。取未交雄者佳。蚕退纸烧灰。可敷走马牙疮。(蚕退纸灰入麝和蜜。敷走马牙疳。加白矾妙。)并治邪祟发狂悲泣。
配伍附方
①治阳痿:原蚕蛾(未连者)一升,阴干,去头,足、毛羽。末之,白蜜丸如梧子。夜卧服一丸。(《千金方》)
②治遗精、白浊:晚蚕蛾焙干,去翅、足。为末,饭丸,绿豆大。每服四十丸,淡盐汤下。(《纲目》)
③治血淋,脐腹及阴茎涩痛;晚蚕蛾,研为末。每于食前,以热酒调下二钱。(《圣惠方》)
④治刀斧伤及一切金疮,止血生肌:晚蚕蛾为末,掺匀,绢裹之。(《胜金方》天蛾散)
⑤止血定痛生肌:晚蚕蛾、白芷、当归头、陈石灰各等分。共研细末,敷。(《救伤秘旨》蚕蛾散)
⑥治玉枕疮,生枕骨上如痈,破后如箸头:石韦、原蚕蛾(炒)。上二味等分,捣罗为散,干贴。(《圣济总录》石韦散)
副作用禁忌
偶见皮肤过敏,轻者局部红疹,见斑块,重者全身红斑,类烧伤状,口腔起泡、溃疡。
[]
分享 (0)